એમ. કે. કરુણાનિધિ 94 વર્ષની વયે વિદાય લીધી તે સાથે જ તમિલનાડુના દ્રવિડ રાજકારણનો એક યુગ અસ્ત પામ્યો છે. પેરિયારથી શરૂ થયેલી પરંપરાના તે છેલ્લાં દિગ્ગજ નેતા હતા. જયલલિતા પણ એ જ પરંપરાના ખરા, પણ જયલલિતા બ્રાહ્મણ હતા, જ્યારે દ્રવિડ રાજકારણ મૂળભૂત રીતે શોષણખોર બ્રાહ્મણ વ્યવસ્થાનું વિરોધી રાજકારણ હતું. પેરિયારથી શરૂ થયેલું દ્રવિડ આત્મસન્માનનું અને આર્યત્વના વર્ચસનું રાજકારણ ખતમ કરવામાં દ્રવિડ મુનેત્ર કળગમ અગ્રેસર રહ્યું હતું.